**ÎNGER ŞI DEMON**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Draga mea, sunt o realitate,

Între durere şi dor,

Un spaţiu gol

Al iubirilor ce mor.

Sunt mister,

fantasma pe care mulţi o alungă.

Sunt amăgire-mi sunt şi umbră.

Sunt fericire,

Când şi când, când lacrimile-ţi curg."

Mă rodea vârful inimii-ntr-o zi.

M-a înţepat şi-am sângerat.

Mult timp nu am mai fost

nimic din ce obişnuiam să fiu...

Am dus mâna la piept

şi-am scos un fulg.

Mi-am zis că-i fulg de nea întâia oară,

Căci, înăuntru, aşa frig mi-era.

Brusc, o durere acută

m-a lovit în tâmplă.

Foile de cuvinte se scutură,

Iar ochii ard în flăcări.

Pe buze curgea cenuşă

Şi smoală albă

pe obraji.

A mai rămas o urmă:

cărbunele stins al unui creion,

ce stă şi-ascultă...

Ce-am fost?

Ce sunt? ce eşti?

Ce nu vom fi?

Înger în minte şi

demon în suflet;

Asta mi-ai spus că eşti.

Iar eu - opusul tău...

De m-aş împiedica

vreodată de un munte

şi ne-am prinde mâinile-n sărut,

Spune-mi, dragul meu, vom fi

Vreodată mai mult?